钦定古今图书集成/明伦汇编/氏族典/第335卷 > 刘弘基
## 钦定古今图书集成/明伦汇编/氏族典/第335卷 > 刘弘基

按《唐书刘弘基传》：“弘基，雍州池阳人。少以荫补隋右
勋侍。大业末，从征辽度，后期且诛，遂亡命至太原，阴
事高祖。从攻下西河，拜右光禄大夫，下冯翊，为渭北
道大使，西徇扶风，南度渭，次长安故城。京师平，授右
骁卫大将军，累封任国公。贞观初，李孝常等谋反，坐
与交，除名为民。岁馀，起为易州刺史，复封爵，召授卫”
尉卿，改封夔国。以老乞骸，为辅国大将军。卒，谥曰襄。
子仁实袭封。